Tunbergija

Tunbergija (Thunbergia) – akantinių (Acanthaceae) šeimos augalų gentis. Žinoma apie 150 rūšių, paplitusių atogrąžose ir subtropikuose – Užsachario Afrikoje, Madagaskare, Pietų Azijoje, Naujojoje Gvinėjoje, Australijoje.Thunbergia Retz. Plants of the World Online.

Gentis pavadinta švedų gamtininko Karlo Pėterio Tunbergo garbei.Helmut Genaust. Etymologisches Wörterbuch der botanischen Pflanzennamen. Basel/Boston/Berlin: Birkhäuser Verlag, 1996. – p. 643.

Stiebas dažnai vijoklinis. Lapai įvairių formų. Žiedai pavieniai arba susitelkę į kekes, balti, oranžiniai, geltoni, violetiniai. Vaisius – dvilizdė dėžutė. Dauginama sėklomis ir auginiais. Daugelis tunbergijų rūšių dekoratyvios, auginamos balkonams, tvorelėms, medžių kamienams apželdinti.

 Rūšys 
Kai kurios dažnesnės rūšys:
 sparnuotoji tunbergija (Thunbergia alata)
 didžiažiedė tunbergija (Thunbergia grandiflora)
 kvapioji tunbergija (Thunbergia fragrans)
 raudonoji tunbergija (Thunbergia coccinea)
 stačioji tunbergija (Thunbergia erecta)

 Šaltiniai 

Kategorija:Akantiniai
Kategorija:Dekoratyviniai augalai